มีตุ่มแดงๆอยู่ช้วงริ้นไก่กับแถวๆหน้าลำคอเป็นอ่ะไรมั้ยครับ
สวัสดีค่ะ ตุ่มแดงๆ ที่อยู่ข้างๆ ลิ้นไก่และผนังลำคอ อาจเป็น- เนื้อเยื่อปกติ ที่ผิวอาจมีการเรียบ-นูนไม่เท่ากัน- เป็นแผลร้อนใน ซึ่งเนื้อเยื่อบริเวณรอบๆ แผลจะบวมแดง อาจทำให้ดูนูนเป็นตุ่มได้ แต่ก็จะมีอาการเจ็บ ปวดร่วมด้วย- โรคมือ เท้า ปาก มักพบในเด็กเล็ก แต่ก็สามารถพบได้ในผู้ใหญ่ อาการคือมีไข้ เจ็บคอ และมีตุ่มน้ำหรือตุ่มแดงๆ อาจพบที่เหงือก เพดานปาก ลิ้น กระพุ้งแก้ม คอหอย และอาจพบที่ฝ่ามือ ฝ่าเท้าด้วย- เป็นก้อนซีสต์ชนิดต่างๆ หรือก้อนเนื้องอกชนิดต่างๆ- เป็นก้อนมะเร็ง แต่พบได้น้อยมากในคนอายุน้อย และก้อนมะเร็งมักโตเร็ว และทำให้มีอาการปวดรุนแรงหากไม่มีอาการผิดปกติอะไร ก็อาจเป็นเนื้อเยื่อที่ปกติ แนะนำให้สังเกตอาการไปก่อน แต่หากมีอาการผิดปกติ เช่น เจ็บ ปวด มีไข้ มีไอ มีเสมหะหรือตุ่มโตขึ้น หรือมีจำนวนเพิ่มขึ้น ก็ควรไปพบแพทย์เพื่อตรวจค่ะ